HOTĂRÂRE nr. 1.434 din 2 septembrie 2004 (*republicată*)

privind atribuţiile şi Regulamentul-cadru de organizare şi funcţionare ale Direcţiei generale de asistenţă socială şi protecţia copilului *)
EMITENT:     GUVERNUL 

PUBLICAT IN: MONITORUL OFICIAL nr. 547 din 21 iulie 2008 

----------

    *) Republicata in temeiul art. III din Hotararea Guvernului nr. 1.896/2006 pentru modificarea anexei la Hotararea Guvernului nr. 1.434/2004 privind atributiile si Regulamentul-cadru de organizare si functionare ale Directiei generale de asistenta sociala si protectia copilului, publicata in Monitorul Oficial al Romaniei, Partea I, nr. 17 din 10 ianuarie 2007, dandu-se textelor o noua numerotare. Hotararea Guvernului nr. 1.434/2004 a fost publicata in Monitorul Oficial al Romaniei, Partea I, nr. 869 din 23 septembrie 2004.

    ART. 1

    Se aproba Regulamentul-cadru de organizare si functionare a Directiei generale de asistenta sociala si protectia copilului, denumita in continuare Directia generala, prevazut in anexa care face parte integranta din prezenta hotarare.

    ART. 2

    Directia generala este institutia publica cu personalitate juridica, infiintata in subordinea consiliului judetean, respectiv a consiliului local al sectorului municipiului Bucuresti, prin comasarea serviciului public de asistenta sociala si a serviciului public specializat pentru protectia copilului de la nivelul judetului, respectiv al sectorului municipiului Bucuresti, prin preluarea, in mod corespunzator, a atributiilor si functiilor acestora.

    ART. 3

    Directia generala realizeaza la nivel judetean, respectiv la nivelul local al sectoarelor municipiului Bucuresti, masurile de asistenta sociala in domeniul protectiei copilului, familiei, persoanelor singure, persoanelor varstnice, persoanelor cu handicap, precum si a oricaror persoane aflate in nevoie.

    ART. 4

    (1) Prin hotarare a consiliului judetean, respectiv a consiliului local al sectorului municipiului Bucuresti, se infiinteaza Directia generala si se aproba structura organizatorica, numarul de personal, precum si finantarea acestei directii.

    (2) Consiliile judetene, respectiv consiliile locale ale sectoarelor municipiului Bucuresti, aproba, prin hotarare, regulamentul de organizare si functionare a Directiei generale, pe baza prevederilor regulamentului-cadru aprobat prin prezenta hotarare.

    (3) Atributiile Directiei generale, prevazute in regulamentul-cadru, se completeaza cu alte atributii, in functie de caracteristicile sociale ale unitatilor administrativ-teritoriale si ale subdiviziunilor administrativ-teritoriale ale municipiului Bucuresti.

    ART. 5

    (1) Consiliile judetene, respectiv consiliile locale ale sectoarelor municipiului Bucuresti, infiinteaza Directia generala prin reorganizarea serviciilor publice cu atributii in domeniul asistentei sociale si protectiei copilului, aflate in subordine, si, dupa caz, a compartimentelor din aparatul propriu existent in cadrul acestora.

    (2) Personalul serviciilor publice reorganizate potrivit alin. (1) se preia de catre Directia generala si se considera transferat, in conditiile legii.

    ART. 6

    (1) Patrimoniul serviciilor publice reorganizate potrivit art. 5 alin. (1), stabilit pe baza bilantului contabil incheiat la data de 31 decembrie 2004, se preia, pe baza de protocol de predare-preluare, de catre Directia generala, in termen de 30 de zile de la data intrarii in vigoare a prezentei hotarari.

    (2) In conditiile legii, Directia generala va prelua toate drepturile si va respecta toate obligatiile serviciilor publice reorganizate potrivit art. 5 alin. (1), potrivit reglementarilor legale sau contractuale.

    (3) Directia generala asigura, in conditiile legii, continuitatea proiectelor in derulare initiate de serviciile publice reorganizate conform art. 5 alin. (1).

    ART. 7

    (1) In termen de cel mult un an de la reorganizarea Directiei generale, se va asigura incadrarea in totalitate a acesteia cu personal de specialitate cu diverse calificari, care are competente, responsabilitati si atributii specifice domeniului de activitate.

    (2) In aplicarea prevederilor alin. (1) conducatorul Directiei generale intocmeste necesarul de personal de specialitate si solicita institutiilor si organizatiilor specializate formarea si perfectionarea personalului existent, in conditiile legii.

    ART. 8

    Finantarea Directiei generale se asigura din bugetele locale ale judetelor, respectiv din bugetele locale ale sectoarelor municipiului Bucuresti.

    ART. 9

    Pe data intrarii in vigoare a prezentei hotarari se abroga:

    a) prevederile art. 1 referitoare la serviciul public de asistenta sociala de la nivelul judetelor, cuprinse in Regulamentul-cadru de organizare si functionare a serviciului public de asistenta sociala, aprobat prin Hotararea Guvernului nr. 90/2003, publicata in Monitorul Oficial al Romaniei, Partea I, nr. 81 din 7 februarie 2003, cu modificarile ulterioare;

    b) Hotararea Guvernului nr. 117/1999 pentru aprobarea Normelor metodologice si a masurilor tranzitorii de aplicare a prevederilor Ordonantei de urgenta a Guvernului nr. 26/1997 privind protectia copilului aflat in dificultate, precum si a Metodologiei de coordonare a activitatilor de protectie si de promovare a drepturilor copilului la nivel national, publicata in Monitorul Oficial al Romaniei, Partea I, nr. 105 din 12 martie 1999, cu modificarile ulterioare, precum si orice alte dispozitii contrare.

    ART. 10

    Prezenta hotarare intra in vigoare la data de 1 ianuarie 2005.

    ANEXA

                            REGULAMENT-CADRU

          de organizare si functionare a Directiei generale

             de asistenta sociala si protectia copilului

    ART. 1

    (1) Directia generala de asistenta sociala si protectia copilului, denumita in continuare Directia generala, are rolul de a asigura la nivel judetean, respectiv la nivelul sectoarelor municipiului Bucuresti, aplicarea politicilor si strategiilor de asistenta sociala in domeniul protectiei copilului, familiei, persoanelor singure, persoanelor varstnice, persoanelor cu handicap, precum si a oricaror persoane aflate in nevoie.

    (2) In vederea realizarii atributiilor prevazute de lege Directia generala indeplineste, in principal, urmatoarele functii:

    a) de strategie, prin care asigura elaborarea strategiei de asistenta sociala, a planului de asistenta sociala pentru prevenirea si combaterea marginalizarii sociale, precum si a programelor de actiune antisaracie, pe care le supune spre aprobare consiliului judetean, respectiv consiliului local al sectorului municipiului Bucuresti;

    b) de coordonare a activitatilor de asistenta sociala si protectie a copilului la nivelul judetului, respectiv al sectorului municipiului Bucuresti;

    c) de administrare a fondurilor pe care le are la dispozitie;

    d) de colaborare cu serviciile publice deconcentrate ale ministerelor si institutiilor care au responsabilitati in domeniul asistentei sociale, cu serviciile publice locale de asistenta sociala, precum si cu reprezentantii societatii civile care desfasoara activitati in domeniu;

    e) de executie, prin asigurarea mijloacelor umane, materiale si financiare necesare pentru implementarea strategiilor cu privire la actiunile antisaracie, prevenirea si combaterea marginalizarii sociale, precum si pentru solutionarea urgentelor sociale individuale si colective la nivelul judetului, respectiv al sectoarelor municipiului Bucuresti;

    f) de reprezentare a consiliului judetean, respectiv a consiliului local al sectorului municipiului Bucuresti, pe plan intern si extern, in domeniul asistentei sociale si protectiei copilului.

    (3) Structura organizatorica, numarul de personal si bugetul Directiei generale se aproba prin hotarare a consiliului judetean, respectiv a consiliului local al sectorului municipiului Bucuresti, astfel incat functionarea acesteia sa asigure indeplinirea atributiilor ce ii revin potrivit legii.

    ART. 2

    Directia generala indeplineste urmatoarele atributii principale:

    a) in domeniul protectiei persoanei adulte:

    1. completeaza evaluarea situatiei socioeconomice a persoanei adulte aflate in nevoie, a nevoilor si resurselor acesteia. Asigura furnizarea de informatii si servicii adecvate in vederea refacerii si dezvoltarii capacitatilor individuale si ale celor familiale necesare pentru a depasi cu forte proprii situatiile de dificultate, dupa epuizarea masurilor prevazute in planul individualizat privind masurile de asistenta sociala;

    2. acorda persoanei adulte asistenta si sprijin pentru exercitarea dreptului sau la exprimarea libera a opiniei;

    3. depune diligente pentru clarificarea situatiei juridice a persoanei adulte aflate in nevoie, inclusiv pentru inregistrarea tardiva a nasterii acesteia;

    4. verifica si reevalueaza trimestrial si ori de cate ori este cazul modul de ingrijire a persoanei adulte in nevoie pentru care s-a instituit o masura de asistenta sociala intr-o institutie, in vederea mentinerii, modificarii sau revocarii masurii stabilite;

    5. asigura masurile necesare pentru protectia in regim de urgenta a persoanei adulte aflate in nevoie, inclusiv prin organizarea si asigurarea functionarii in structura proprie a unor centre specializate;

    6. depune diligentele necesare pentru reabilitarea persoanei adulte conform planului individualizat privind masurile de asistenta sociala;

    7. indeplineste orice alte atributii prevazute de lege;

    b) in domeniul protectiei drepturilor copilului:

    1. intocmeste raportul de evaluare initiala a copilului si familiei acestuia si propune stabilirea unei masuri de protectie speciala;

    2. monitorizeaza trimestrial activitatile de aplicare a hotararilor de instituire a masurilor de protectie speciala a copilului;

    3. identifica si evalueaza familiile sau persoanele care pot lua in plasament copilul;

    4. monitorizeaza familiile si persoanele care au primit in plasament copii, pe toata durata acestei masuri;

    5. identifica, evalueaza si pregateste persoane care pot deveni asistenti maternali profesionisti, in conditiile legii; incheie contracte individuale de munca si asigura formarea continua de asistenti maternali profesionisti atestati; evalueaza si monitorizeaza activitatea acestora;

    6. acorda asistenta si sprijin parintilor copilului separat de familie, in vederea reintegrarii in mediul sau familial;

    7. reevalueaza, cel putin o data la 3 luni si ori de cate ori este cazul, imprejurarile care au stat la baza stabilirii masurilor de protectie speciala si propune, dupa caz, mentinerea, modificarea sau incetarea acestora;

    8. indeplineste demersurile vizand deschiderea procedurii adoptiei interne pentru copiii aflati in evidenta sa;

    9. identifica familiile sau persoanele cu domiciliul in Romania care doresc sa adopte copii; evalueaza conditiile materiale si garantiile morale pe care acestea le prezinta si elibereaza atestatul de familie sau de persoana apta sa adopte copii;

    10. monitorizeaza evolutia copiilor adoptati, precum si a relatiilor dintre acestia si parintii lor adoptivi; sprijina parintii adoptivi ai copilului in indeplinirea obligatiei de a-l informa pe acesta ca este adoptat, de indata ce varsta si gradul de maturitate ale copilului o permit;

    11. indeplineste orice alte atributii prevazute de lege;

    c) alte atributii:

    1. coordoneaza si sprijina activitatea autoritatilor administratiei publice locale din judet in domeniul asistentei sociale si protectiei copilului;

    2. coordoneaza metodologic activitatea de prevenire a separarii copilului de parintii sai, precum si cea de admitere a adultului in institutii sau servicii, desfasurate la nivelul serviciilor publice de asistenta sociala;

    3. acorda asistenta tehnica necesara pentru crearea si formarea structurilor comunitare consultative ca forma de sprijin in activitatea de asistenta sociala si protectia copilului;

    4. evalueaza si pregateste persoane, identificate de serviciul public local de asistenta sociala, care pot deveni asistenti personali ai persoanei cu handicap, si supravegheaza activitatea acestor asistenti;

    5. colaboreaza cu organizatiile neguvernamentale care desfasoara activitati in domeniul asistentei sociale si protectiei copilului sau cu operatori economici prin incheierea de conventii de colaborare cu acestia;

    6. dezvolta parteneriate si colaboreaza cu organizatii neguvernamentale si cu alti reprezentanti ai societatii civile in vederea acordarii si diversificarii serviciilor sociale si a serviciilor pentru protectia copilului, in functie de nevoile comunitatii locale;

    7. colaboreaza pe baza de protocoale sau conventii cu celelalte directii generale, precum si cu alte institutii publice din unitatea administrativ-teritoriala, in vederea indeplinirii atributiilor ce ii revin, conform legii;

    8. asigura la cerere consultanta de specialitate gratuita privind acordarea serviciilor, masurilor si prestatiilor de asistenta sociala si protectia copilului; colaboreaza cu alte institutii responsabile pentru a facilita accesul persoanelor la aceste drepturi;

    9. propune consiliului judetean, respectiv consiliului local al sectorului municipiului Bucuresti, infiintarea, finantarea, respectiv cofinantarea institutiilor publice de asistenta sociala, precum si a serviciilor pentru protectia copilului;

    10. prezinta anual sau la solicitarea consiliului judetean, respectiv a consiliului local al sectorului municipiului Bucuresti, rapoarte de evaluare a activitatilor desfasurate;

    11. asigura acordarea si plata drepturilor cuvenite, potrivit legii, persoanelor cu handicap;

    12. sprijina si dezvolta un sistem de informare si de consultanta accesibil persoanelor singure, persoanelor varstnice, persoanelor cu handicap si oricaror persoane aflate in nevoie, precum si familiilor acestora, in vederea exercitarii tuturor drepturilor prevazute de actele normative in vigoare;

    13. actioneaza pentru promovarea alternativelor de tip familial la protectia institutionalizata a persoanelor in nevoie, inclusiv ingrijirea la domiciliu;

    14. organizeaza activitatea de selectare si angajare a personalului din aparatul propriu si institutiile/serviciile din subordine, de evaluare periodica si de formare continua a acestuia;

    15. asigura serviciile administrative si de secretariat ale comisiei pentru protectia copilului, respectiv ale comisiei de expertiza medicala a persoanelor adulte cu handicap;

    16. indeplineste orice alte atributii prevazute in acte normative sau stabilite prin hotarari ale consiliului judetean, respectiv ale consiliului local al sectorului municipiului Bucuresti.

    ART. 3

    (1) Structura organizatorica orientativa necesara pentru asigurarea functionarii Directiei generale este urmatoarea:

    1. compartimentul pentru ingrijire de tip familial in domeniul asistentei sociale a persoanelor adulte;

    2. compartimentul pentru ingrijire de tip familial in domeniul protectiei copilului;

    3. compartimentul pentru ingrijire de tip rezidential in domeniul asistentei sociale a persoanelor adulte;

    4. compartimentul pentru ingrijire de tip rezidential in domeniul protectiei copilului;

    5. compartimentul de interventie in regim de urgenta in domeniul asistentei sociale a persoanelor adulte; in cadrul acestuia se organizeaza si functioneaza telefonul pentru semnalarea cazurilor de urgenta ale persoanelor adulte;

    6. compartimentul de interventie in situatii de abuz, neglijare, trafic si migratie;

    7. compartimentul de interventie in regim de urgenta in domeniul protectiei copilului; in cadrul acestuia se organizeaza si functioneaza "telefonul copilului";

    8. compartimentul de evaluare a copilului care savarseste fapte penale si nu raspunde penal;

    9. compartimentul de evaluare complexa a copilului cu dizabilitati;

    10. compartimentul de evaluare si monitorizare in domeniul asistentei sociale si protectiei copilului;

    11. compartimentul strategii, programe, proiecte in domeniul asistentei sociale si protectiei copilului;

    12. compartimentul antisaracie si prevenire a marginalizarii sociale;

    13. secretariatul comisiei pentru protectia copilului;

    14. secretariatul comisiei de expertiza medicala a persoanelor adulte cu handicap;

    15. compartimentul resurse umane;

    16. compartimentul economic si financiar-contabil;

    17. compartimentul tehnic, achizitii publice si administrativ;

    18. compartimentul juridic si contencios;

    19. compartimentul audit;

    20. compartimentul de relatii cu publicul.

    (2) In vederea exercitarii si realizarii atributiilor ce ii revin, Directia generala va asigura incadrarea cu prioritate a personalului cu studii socioumane.

    (3) In vederea exercitarii si realizarii atributiilor Directiei generale, consiliul judetean, respectiv consiliul local al sectorului municipiului Bucuresti, poate aproba organizarea si a altor compartimente decat cele prevazute la alin. (1), asigurand resursele necesare functionarii acestora.

    ART. 4

    (1) Conducerea Directiei generale se asigura de directorul executiv si de colegiul director.

    (2) Directorul executiv al Directiei generale este ajutat de cel putin 2 directori executivi adjuncti, dintre care unul coordoneaza activitatile din domeniul protectiei persoanelor adulte, iar unul coordoneaza activitatea de protectie a drepturilor copilului.

    (3) Directorul executiv si directorul executiv adjunct au calitatea de functionar public.

    ART. 5

    (1) Functiile publice de director executiv si director executiv adjunct se ocupa prin concurs, in conditiile legii.

    (2) Candidatii pentru ocuparea posturilor de director executiv sau, dupa caz, director executiv adjunct trebuie sa aiba o vechime in specialitate de cel putin 5 ani si sa fie absolventi cu diploma de licenta ai invatamantului universitar de lunga durata in unul dintre urmatoarele domenii:

    a) psihologie;

    b) sociologie;

    c) asistenta sociala;

    d) stiinte umaniste;

    e) stiinte administrative;

    f) stiinte juridice;

    g) stiinte economice;

    h) medicina.

    (3) Pentru participarea la concursul organizat pentru ocuparea functiilor publice de conducere, pe langa conditiile prevazute la alin. (2), candidatii trebuie sa fi absolvit studii de masterat sau postuniversitare in domeniul administratiei publice, management ori in specialitatea studiilor necesare exercitarii functiei publice sau programe de perfectionare in administratia publica cu durata de minimum un an.

    (4) Pot participa la concursul organizat pentru ocuparea posturilor de director executiv sau, dupa caz, director executiv adjunct si absolventi cu diploma de licenta ai invatamantului universitar de lunga durata in alte domenii decat cele prevazute la alin. (2), cu conditia sa fi absolvit studii postuniversitare sau studii de masterat in unul dintre domeniile prevazute la alin. (2), precum si programe de formare si perfectionare in administratia publica.

    (5) La stabilirea vechimii in specialitatea studiilor necesare exercitarii functiei publice de conducere de director executiv sau, dupa caz, director executiv adjunct se are in vedere perioada de timp lucrata pe baza unui contract individual de munca ori in temeiul unui raport de serviciu in functii pentru care s-au solicitat studii universitare.

    (6) Concursul pentru ocuparea functiei publice de director executiv sau, dupa caz, director executiv adjunct se organizeaza de catre Agentia Nationala a Functionarilor Publici, potrivit dispozitiilor Hotararii Guvernului nr. 1.209/2003 privind organizarea si dezvoltarea carierei functionarilor publici, cu modificarile ulterioare.

    (7) Prin derogare de la prevederile art. 22 alin. (1) din Hotararea Guvernului nr. 1.209/2003, cu modificarile ulterioare, comisia de concurs se numeste prin ordin al presedintelui Agentiei Nationale a Functionarilor Publici, fiind constituita din:

    a) secretarul unitatii administrativ-teritoriale;

    b) un reprezentant al consiliului judetean sau, dupa caz, un reprezentant al consiliului local al sectorului municipiului Bucuresti;

    c) un reprezentant al Autoritatii Nationale pentru Protectia Drepturilor Copilului sau, dupa caz, un reprezentant al Autoritatii Nationale pentru Persoanele cu Handicap;

    d) 2 reprezentanti ai Agentiei Nationale a Functionarilor Publici, dintre care cel putin unul ocupa o functie publica echivalenta cu functia pentru care s-a organizat concurs.

    (8) In cadrul interviului, candidatii au obligatia de a prezenta si de a sustine un referat cuprinzand analiza sistemului de asistenta sociala si protectia copilului din unitatea sau, dupa caz, subdiviziunea administrativ-teritoriala respectiva, precum si propuneri de restructurare sau, dupa caz, de dezvoltare a acestui sistem.

    ART. 6

    Colegiul director al Directiei generale este compus din directorul executiv, directorii executivi adjuncti, personalul de conducere din cadrul Directiei generale, precum si 3 consilieri judeteni ori, dupa caz, locali, avand cu precadere studii socioumane, propusi de presedintele consiliului judetean sau, dupa caz, de primarul sectorului municipiului Bucuresti. Presedintele colegiului director este secretarul general al judetului, respectiv secretarul sectorului municipiului Bucuresti. In situatia in care presedintele colegiului director nu isi poate exercita atributiile, acestea sunt exercitate de catre directorul executiv sau, dupa caz, de catre directorul executiv adjunct al Directiei generale.

    ART. 7

    (1) Organizarea, functionarea si atributiile colegiului director se stabilesc prin regulamentul de organizare si functionare a Directiei generale.

    (2) Colegiul director se intruneste in sedinta ordinara trimestrial, la convocarea directorului executiv, precum si in sedinta extraordinara, ori de cate ori este necesar, la cererea directorului executiv, a presedintelui colegiului director sau a unuia dintre directorii executivi adjuncti.

    (3) La sedintele colegiului director pot participa, fara drept de vot, presedintele consiliului judetean, membrii comisiei pentru protectia copilului si alti consilieri judeteni, respectiv primarul sectorului municipiului Bucuresti, si alti consilieri locali, precum si alte persoane invitate de membrii colegiului director.

    (4) Colegiul director indeplineste urmatoarele atributii principale:

    a) analizeaza si controleaza activitatea Directiei generale; propune directorului executiv masurile necesare pentru imbunatatirea activitatilor Directiei generale;

    b) avizeaza proiectul bugetului propriu al Directiei generale si contul de incheiere a exercitiului bugetar;

    c) avizeaza proiectul strategiei si rapoartelor elaborate de directorul executiv al Directiei generale, potrivit art. 8 alin. (3) lit. d) si e); avizul este consultativ;

    d) propune consiliului judetean, respectiv consiliului local al sectorului municipiului Bucuresti, modificarea structurii organizatorice si a regulamentului de organizare si functionare ale Directiei generale, precum si rectificarea bugetului, in vederea imbunatatirii activitatii acesteia;

    e) propune consiliului judetean, respectiv consiliului local al sectorului municipiului Bucuresti, instrainarea mijloacelor fixe din patrimoniul Directiei generale, altele decat bunurile imobile, prin licitatie publica organizata in conditiile legii;

    f) propune consiliului judetean, respectiv consiliului local al sectorului municipiului Bucuresti, concesionarea sau inchirierea de bunuri ori servicii de catre Directia generala, prin licitatie publica organizata in conditiile legii;

    g) intocmeste si propune spre avizare, respectiv aprobare, potrivit legii, statul de functii, precum si premierea si sporurile care se acorda la salariul personalului Directiei generale, cu incadrarea in resursele financiare alocate de consiliul judetean, respectiv de consiliul local al sectorului municipiului Bucuresti, in conditiile legii.

    (5) Colegiul director indeplineste si alte atributii stabilite de lege sau prin hotarare a consiliului judetean, respectiv a consiliului local al sectorului municipiului Bucuresti.

    6) Sedintele colegiului director se desfasoara in prezenta a cel putin doua treimi din numarul membrilor sai si a presedintelui. In exercitarea atributiilor ce ii revin colegiul director adopta hotarari cu votul majoritatii membrilor prezenti.

    ART. 8

    (1) Directorul executiv al Directiei generale asigura conducerea executiva a acesteia si raspunde de buna ei functionare in indeplinirea atributiilor ce ii revin. In exercitarea atributiilor ce ii revin directorul executiv emite dispozitii.

    (2) Directorul executiv reprezinta Directia generala in relatiile cu autoritatile si institutiile publice, cu persoanele fizice si juridice din tara si din strainatate, precum si in justitie.

    (3) Directorul executiv indeplineste, in conditiile legii, urmatoarele atributii principale:

    a) exercita atributiile ce revin Directiei generale in calitate de persoana juridica;

    b) exercita functia de ordonator secundar de credite;

    c) intocmeste proiectul bugetului propriu al Directiei generale si contul de incheiere a exercitiului bugetar, pe care le supune avizarii colegiului director si aprobarii consiliului judetean, respectiv consiliului local al sectorului municipiului Bucuresti;

    d) elaboreaza si supune aprobarii consiliului judetean, respectiv consiliului local al sectorului municipiului Bucuresti, proiectul strategiei anuale, pe termen mediu si lung, de restructurare, organizare si dezvoltare a sistemului de asistenta sociala si protectie a drepturilor copilului, avand avizul colegiului director si al comisiei;

    e) elaboreaza proiectele rapoartelor generale privind activitatea de asistenta sociala si protectie a drepturilor copilului, stadiul implementarii strategiilor prevazute la lit. d) si propunerile de masuri pentru imbunatatirea acestei activitati, pe care le prezinta spre avizare colegiului director si apoi comisiei pentru protectia copilului;

    f) aproba statul de personal al Directiei generale; numeste si elibereaza din functie personalul din cadrul Directiei generale, potrivit legii; elaboreaza si propune spre aprobare consiliului judetean, respectiv consiliului local al sectorului municipiului Bucuresti, statul de functii al Directiei generale, avand avizul colegiului director;

    g) controleaza activitatea personalului din cadrul Directiei generale si aplica sanctiuni disciplinare acestui personal;

    h) constata contraventiile si propune aplicarea sanctiunilor prevazute la art. 135 din Legea nr. 272/2004 privind protectia si promovarea drepturilor copilului;

    i) este vicepresedintele comisiei pentru protectia copilului si reprezinta Directia generala in relatiile cu aceasta;

    j) asigura executarea hotararilor comisiei pentru protectia copilului.

    (4) Directorul executiv indeplineste si alte atributii prevazute de lege sau stabilite prin hotarare a consiliului judetean, respectiv a consiliului local al sectorului municipiului Bucuresti.

    (5) In absenta directorului executiv, atributiile acestuia se exercita de unul dintre directorii executivi adjuncti, desemnat prin dispozitie a directorului executiv, in conditiile prevazute de regulamentul de organizare si functionare a Directiei generale.

    ART. 9

    Numirea, eliberarea din functie si sanctionarea disciplinara a directorului executiv al Directiei generale se fac la propunerea presedintelui consiliului judetean, respectiv a primarului sectorului municipiului Bucuresti, prin hotarare a consiliului judetean, respectiv a consiliului local al sectorului municipiului Bucuresti.

    NOTA

    Reproducem mai jos prevederile art. II din Hotararea Guvernului nr. 1.896/2006 pentru modificarea anexei la Hotararea Guvernului nr. 1.434/2004 privind atributiile si Regulamentul-cadru de organizare si functionare ale Directiei generale de asistenta sociala si protectia copilului, care nu sunt incorporate in forma republicata a Hotararii Guvernului nr. 1.434/2004:

    "Art. II. - Directorii generali si directorii generali adjuncti care nu au statut de functionar public asigura conducerea Directiei generale de asistenta sociala si protectia copilului pana la ocuparea posturilor de director executiv, respectiv director executiv adjunct, prin concurs, in conditiile legii."

                           ----------

